Նույն ռիսկը վերաբերում է նաև մասնավոր հատվածին։ Որոշ օդիոզ դեմքերի «կուլակաթափ» անելու, ունեզրկելու և անգամ բանտ ուղարկելու միտքը շատերի ականջը կարող է շոյել։ Սակայն պետք է իրատեսական լինել և նկատի ունենալ, որ այդ օդիոզ դեմքերն ապահովում են Հայաստանի փոքր տնտեսության հարկային մուտքերի մի զգալի մասը։ Կտրուկ քայլերը կարող են ոչ միայն կապիտալի փախուստ հրահրել, այլ ոչնչացնել բիզնեսները՝ համապատասխան հետևանքներով հանդերձ։ Բիզնեսի հետ պետք է խոսել անկեղծ և բաց՝ սահմանելով խաղի նոր, արդար կանոններ։